स्वास्थ्यचौकी बन्द भएकै कारण यो ठाउँका बिरामीहरु हाल जिल्ला सदरमुकाम सल्ले, दाङ्ग, नेपालगञ्ज लगायत ठाउँमा उपचारका लागि जान बाध्य बनेका छन् । यता त्रिवेणी गाउँपालिकाका सूचना अधिकारी मानबहादुर खत्रीले भने स्वास्थ्य चौकीका लागि आवश्यक दरवन्दी माग गरिएको बताउनुभयो । स्वास्थ्यचौकीलाई आवश्यक पर्ने जनशक्तिको दरवन्दी सिर्जना गरी स्वास्थ्य मन्त्रालयमा पठाईएको, तर त्यसको स्वीकृती भई नसकेको उहाँले जानकारी दिनुभयो । मन्त्रालयबाट दरवन्दी स्वीकृती भए लगत्तै तत्काल प्रयाप्त जनशक्तिको पदपूर्ति हुने र यसक्षेत्रका नागरिकले भने अनुसारकै सेवा सुविधा पाउने खत्रीको भनाई छ ।
